ทานยาคุมโดยไม่ตรงวันประจำเดือนมาวันแรกได้ไหมคะ
สวัสดีค่ะ การเริ่มทานยาคุมกำเนิดเป็นแผงแรกนั้น ควรทานภายใน 1-5 วัน นับจากวันแรกที่มีประจำเดือนมา ยาคุมจึงออกฤทธิ์ในการป้องกันการตั้งครรภ์ได้ทันที แต่หากเลย 5 วันไปแล้ว ยาคุมจะไม่สามารถออกฤทธิ์ได้ทันที ต้องทานต่อเนื่องไปอย่างน้อย 7 วันก่อนแต่หากเป็นการทานยาคุมในแผงที่ 2 และแผงต่อๆ ไป เมื่อทานยาคุมจนครบ 21 เม็ดแล้ว ก็ให้เว้นระยะ 7 วัน แล้วจึงเริ่มทานยาแผงใหม่ต่อไปได้เลย โดยไม่ต้องสนใจว่าประจำเดือนจะมาในวันไหนและหมดในวันไหนค่ะ หรือหากเป็นชนิด 28 เม็ด เมื่อทานครบ 28 เม็ด ก็ให้เริ่มทานยาแผงใหม่ต่อไปได้เลย โดยไม่ต้องสนใจว่าประจำเดือนจะมาในวันไหนเช่นกันค่ะ